Document ID: /roh_data/filtered/fineweb-2-filterrobots_roh.jsonl.gz/33622

Manuela Steiner e sia sora han ertà amez il vitg d’Ardez la chasa paterna da lur mamma. En la gronda chasa engiadinaisa han ellas adina puspè passentà lur vacanzas. Creschidas si èn ellas a Lucerna ed en California. Il rumantsch steva fitg a cor a lur mamma. Dapertut ed adina ha ella discurrì rumantsch cun sias figlias ed uschia creà per ellas ina insla rumantscha. Era lur bab Svizzer tudestg ha extra emprendì rumantsch. Ma durant las visitas ad Ardez era il rumantsch dapli ch’in linguatg da famiglia. Uss emigrescha la sora da Manuela Steiner en il Canada e las duas soras ston decider tge far cun lur gronda chasa engiadinaisa. È Manuela Steiner pronta da surprender la responsabladad per quella ierta? En il film «Nossa chasa» confruntescha l’autura dal film Manuela Steiner sia famiglia cun la dumonda da l’ierta da la chasa e da l’ierta rumantscha ed ella sezza sto sclerir tge valur che la chasa ed il linguatg rumantsch han per ella.